rozdiel medzi systolickym a diastolickym tlakom.
Dobrý deň, pri dlhodobejšom meraní mám tlak cca 145/62 , pulz cca 60. Čo znamená relatívne veľký rozdiel  ?  Ďakujem
Dobrý deň,
ďakujeme za Vašu otázku.
Rozdiel medzi systolickým a diastolickým tlakom sa nazýva pulzný tlak. Ideálna hodnota je 40 mmHg. Za vysoký pulzný tlak sa považuje tlak v hodnote nad 60 mmHg. Medzi ovplyvniteľné rizikové faktory vysokého pulzného tlaku patrí obezita, nedostatok pohybu, nezdravý životný štýl (fajčenie, zvýšený príjem solí, nadmerný príjem alkoholu), stres. Hodnoty pulzného tlaku sa môžu zvyšovať s pribúdajúcim vekom.  Môže však signalizovať aj iné závažné ochorenia srdca.
Pre zistenie konkrétnej príčiny je potrebné lekárske vyšetrenie. Lekár na základe vykonanej diagnostiky nastaví adekvátnu liečbu.
Prajem pekný zvyšok dňa.
S pozdravom
PharmDr. Veronika Kiabová